4. การประกอบธุรกิจของแต่ละสายผลิตภัณฑ์

สายธุรกิจโทรศัพท์เคลื่อนที่ (Mobile Business) ซึ่งรวมการให้บริการโทรศัพท์เคลื่อนที่ระบบ 3G
(MVNO)

ธุรกิจโทรศัพท์เคลื่อนที่

  1. ลักษณะผลิตภัณฑ์และบริการ

  โทรศัพท์เคลื่อนที่ อุปกรณ์เสริม ซิมการ์ด และบัตรเติมเงิน

  จำหน่ายโทรศัพท์เคลื่อนที่แบรนด์ไอ-โมบาย และแบรนด์อื่นๆ ได้แก่ Samsung, LG,
  Blackberry และ HTC รวมถึงอุปกรณ์เสริมของโทรศัพท์เคลื่อนที่ และอุปกรณ์ IT
  นอกจากนี้ยังจำหน่ายซิมการ์ด และบัตรเติมเงินทุกระบบที่ให้บริการ
  โดยจัดจำหน่ายผ่านช่องทางขายส่ง (Traditional Trade) และช่องทางขายปลีก (Modern
  Trade) ผ่านร้าน i-mobile by SAMART และเคาน์เตอร์ขายใน Hyper Market และ
  Specialty Shop เช่น Tesco Lotus, Big-C, Big-C Extra และ Power buy เป็นต้น
  โดยมีการจำหน่ายโทรศัพท์เคลื่อนที่พร้อมกับการให้บริการข้อมูล ข่าวสาร Application
  และสาระความบันเทิง (Contents) ภายใต้บริการ i-Link

  บริษัทมีศูนย์ซ่อมและบริการ
  และจุดบริการรับชำระเงินค่าบริการโทรศัพท์เคลื่อนที่และค่าสาธารณูปโภคต่างๆ (Counter
  Service) กระจายอยู่ทั่วประเทศผ่านร้านสาขา i-mobile by SAMART
  และตัวแทนจำหน่ายของบริษัท

  ลักษณะของการค้าปลีก (Modern Trade)

  บริษัท สามารถ ไอ-โมบาย จำกัด (มหาชน) จำหน่ายโทรศัพท์เคลื่อนที่ยี่ห้อ i-mobile,
  Samsung, LG, Blackberry และ HTC รวมถึงอุปกรณ์เสริมของโทรศัพท์เคลื่อนที่ และอุปกรณ์
  IT อาทิ USB Modem, Bluetooth และ Case ใส่โทรศัพท์มือถือ Blackberry และ
  iPhone เป็นต้น การจำหน่ายเป็นไปในลักษณะของการค้าปลีกผ่านร้าน i-mobile by SAMART
  และเคาน์เตอร์ขายใน Hypermarket และ Specialty Store อาทิ Tesco Lotus,
  Big-C, Big-C Extra และ Power Buy และเพื่อเป็นการสร้างมูลค่าเพิ่ม
  และสร้างความแตกต่างของสินค้า บริษัทเสนอขายโทรศัพท์เคลื่อนที่พร้อมกับการนำเสนอข้อมูล
  ข่าวสาร และสาระความบันเทิง (Contents) ในรูปแบบที่สะดวกต่อการใช้งานผ่าน i-link
  นอกจากนี้ บริษัทยังมีศูนย์ซ่อมและบริการ และจุดบริการรับชำระเงินค่าบริการโทรศัพท์เคลื่อนที่
  และค่าสาธารณูปโภคต่างๆ (Counter Service) ผ่านร้านสาขา i-mobile by SAMART
  และร้านตัวแทนจำหน่ายในห้างสรรพสินค้า และแหล่งชุมชนทั้งในกรุงเทพฯ และต่างจังหวัด

  การให้บริการของร้าน i-mobile by SAMART มีการให้บริการในลักษณะก่อนและหลังการขาย
  โดยที่การให้บริการก่อนการขาย คือ
  ให้คำแนะนำแก่ลูกค้าเกี่ยวกับการเลือกใช้โทรศัพท์เคลื่อนที่ให้ตรงกับความต้องการ
  และพฤติกรรมการใช้โทรศัพท์ของลูกค้าแต่ละราย รวมถึงการแนะนำยี่ห้อ รุ่นของโทรศัพท์เคลื่อนที่
  ศักยภาพของโทรศัพท์เคลื่อนที่ในแต่ละรุ่น ตลอดจน Contents ต่างๆ
  ที่เป็นประโยชน์และสามารถตอบสนองต่อความต้องการของลูกค้าแต่ละราย
  ซึ่งจัดเตรียมไว้พร้อมให้ลูกค้าสามารถ download ได้ ส่วนการให้บริการหลังการขายนั้น
  บริษัทจะมีศูนย์บริการตรวจเช็คทั่วประเทศ
  และซ่อมโทรศัพท์เคลื่อนที่โดยเฉพาะในกรณีที่ลูกค้านำโทรศัพท์เคลื่อนที่เข้ามาตรวจเช็ค
  หรือซ่อมแซม ทางร้านจะมีโทรศัพท์เคลื่อนที่สำรองให้กับลูกค้าใช้ในระหว่างรอซ่อม

  ลักษณะของการค้าส่ง (Traditional Trade)

  ทำหน้าที่ในการเป็นผู้จัดหาโทรศัพท์เคลื่อนที่ยี่ห้อต่างๆ และจำหน่ายในรูปแบบของการค้าส่ง
  (Wholesale) ให้กับบริษัทและตัวแทนจำหน่ายที่เป็น Franchise และ Dealer
  โดยสินค้าที่บริษัททำการจำหน่ายทั้งหมดจะได้รับการประกันคุณภาพจากร้าน i-mobile by
  SAMART เช่นกัน โดยในช่วงปลายปี 2554
  บริษัทเริ่มมีการเปิดโอกาสให้ทางตัวแทนจำหน่ายที่มีความเชี่ยวชาญทางการขาย
  และการตลาดเข้ามามีส่วนร่วมในการเป็นแฟรนไชส์ของบริษัท มากขึ้น
  ทั้งนี้เพื่อเป็นการสร้างโอกาสการต่อยอดทางธุรกิจ

ยอดการจำหน่ายโทรศัพท์เคลื่อนที่ของบริษัท

  -------------------------- ----------- -------- ----------- -------- ----------- -------- ----------- --------
  บริการ                      ปี 2551               ปี 2552               ปี 2553               ปี 2554      

                             เครื่อง       ร้อยละ*   เครื่อง       ร้อยละ*   เครื่อง       ร้อยละ*   เครื่อง       ร้อยละ*

  ยอดการจำหน่ายโทรศัพท์เคลื่อนที่   4,052,627   - 1.58   3,648,974   - 9.96   3,851,866   5.56     4,279,600   11.17
  -------------------------- ----------- -------- ----------- -------- ----------- -------- ----------- --------

หมายเหตุ : * ร้อยละ คืออัตราการเปลี่ยนแปลงเมื่อเทียบกับปีที่ผ่านมา

2.  การจัดหาผลิตภัณฑ์หรือบริการโทรศัพท์เคลื่อนที่

  บริษัท สามารถ ไอ-โมบาย จำกัด (มหาชน) ได้ทำการออกแบบและพัฒนาคุณลักษณะในรูปแบบ
  OEM โดยได้ว่าจ้างผู้ผลิต เพื่อผลิตโทรศัพท์เคลื่อนที่ภายใต้แบรนด์ i-mobile
  ส่วนโทรศัพท์เคลื่อนที่ยี่ห้ออื่นๆ จะสั่งซื้อโดยตรงจากผู้แทนจำหน่ายทั้งภายในและต่างประเทศเช่น
  Samsung, LG, BlackBerry และ HTC เป็นต้น โดยมีองค์ประกอบในการคัดเลือกผู้ผลิตดังนี้

-   ความต้องการของตลาด

-   รูปลักษณ์ คุณลักษณะและคุณภาพของผลิตภัณฑ์

-   ระยะเวลาในการผลิต และการตรงต่อเวลา

-   นโยบายด้านราคา

-   นโยบายสนับสนุนและส่งเสริมการขาย

-   นโยบายการรับประกันหลังการขาย

    -   ศักยภาพในการแข่งขันของผู้ผลิต

  ทั้งนี้ โดยมีรายละเอียดบริษัทผู้ผลิต และบริษัทผู้แทนจำหน่ายในประเทศดังนี้

+-----------------------+------------------------+---------------------+
| บริษัทผู้ผลิต              | บริษ                    | ยี่ห้อผลิตภัณฑ์โทรศัพ      |
|                       | ัทผู้แทนจำหน่ายในประเทศไทย | ท์เคลื่อนที่และอุปกรณ์เสริม |
+=======================+========================+=====================+
| Samart’s Vendor       | Samart I-Mobile Plc.   | i-mobile            |
+-----------------------+------------------------+---------------------+
| Samsung Corporation   | Thai Samsung           | Samsung             |
|                       | Electronics Co., Ltd.  |                     |
+-----------------------+------------------------+---------------------+
| LG Electronics Inc.   | LG Electronics         | LG                  |
|                       | Thailand Co., Ltd.     |                     |
+-----------------------+------------------------+---------------------+
| High Tech Computer    | HTC Thailand Co., Ltd. | HTC                 |
| (HTC) Corporation     |                        |                     |
+-----------------------+------------------------+---------------------+
| Reseach in Motion     | SIS Distribution       | BlackBerry          |
| Co., Ltd.             | Thailand PCL.          |                     |
+-----------------------+------------------------+---------------------+

  บริษัทได้ทำการตลาดเชิงรุกให้กับโทรศัพท์เคลื่อนที่ภายใต้แบรนด์ i-mobile อย่างต่อเนื่อง
  ซึ่งได้รับการตอบรับเป็นอย่างดีจากลูกค้า โดยมีส่วนแบ่งทางการตลาดอยู่ในลำดับที่ 3
  ในตลาดโทรศัพท์เคลื่อนที่ในประเทศไทย

  SIM Card และ บัตรเติมเงิน

  SIM Card ที่กลุ่มบริษัทจัดจำหน่ายเป็นการสั่งซื้อจากบริษัทผู้ให้บริการโทรศัพท์เคลื่อนที่โดยตรง
  ได้แก่

-   ระบบ Digital GSM Advance, Digital GSM 1800 และ One–2-Call สั่งซื้อจาก
    บริษัท แอดวานซ์ ไวร์เลส มาร์เกตติ้ง จำกัด และบริษัท ดิจิตอลโฟน จำกัด

-   ระบบ DTAC และ Happy สั่งซื้อจาก บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)

-   ระบบ True move สั่งซื้อจาก บริษัท ทรู มูฟ จำกัด

-   ระบบ CAT CDMA สั่งซื้อจาก บริษัท กสท โทรคมนาคม จำกัด (มหาชน)

3. การตลาด

 1) การตลาดและช่องทางการจัดจำหน่าย

  การจำหน่ายโทรศัพท์เคลื่อนที่ของบริษัทแบ่งได้เป็นการค้าส่งและการค้าปลีก
  ในส่วนของการค้าส่งนั้นบริษัทเน้นการจำหน่ายสินค้าให้กับบริษัทและตัวแทนจำหน่ายที่เป็น
  Franchise และ Dealer ส่วนการค้าปลีกบริษัทได้จำหน่ายสินค้าผ่านร้านค้า i-mobile by
  SAMART, Hyper Mart และ Specialty Shop
  โดยมีช่องทางค้าปลีกทั้งในประเทศและต่างประเทศ รวมทั้งสิ้นกว่า 703 แห่ง
  โดยแบ่งเป็นช่องทางค้าปลีกที่กระจายอยู่ตามห้างสรรพสินค้าชั้นนำทั่วไป
  และแหล่งชุมชนในประเทศไทย 678 แห่ง และร้านค้าในต่างประเทศ 25 แห่ง
  บริษัทมีแผนในการขยายช่องทางการจัดจำหน่าย
  โดยเน้นไปที่ร้านค้าปลีกทั้งในส่วนที่บริษัทจัดการเอง (Own shop) และในรูปแบบของแฟรนไชส์
  (Franchise) เพื่อให้มีช่องทางการจำหน่ายที่เข้าถึงจุดต่างๆ ทั้งกรุงเทพฯ และต่างจังหวัด

สำหรับร้านค้าในรูปแบบแฟรนไชส์นั้น บริษัทมีนโยบายที่จะขายแฟรนไชส์ให้กับผู้ที่สนใจที่จะเข้ามาร่วมดำเนินธุรกิจการเป็นผู้จำหน่ายโทรศัพท์เคลื่อนที่กับบริษัท โดยในปี 2554 บริษัทได้สร้างความแข็งแกร่งทางช่องทางการจัดจำหน่ายด้วยการเปิดโอกาสให้ตัวแทนจำหน่ายที่มีความชำนาญทางการขายและมีศักยภาพเข้ามาร่วมธุรกิจแฟรนไชส์ของบริษัทมากขึ้น ซึ่งกลยุทธ์ในการขายแฟรนไชส์โดยพิจารณาจากศักยภาพของผู้ที่ให้ความสนใจ ตลอดจนความเหมาะสมของขนาดพื้นที่ และสถานที่ตั้งเพื่อกำหนดรูปแบบของแฟรนไชส์ ซึ่งมีรูปแบบของแฟรนไชส์อยู่ 2 ลักษณะดังนี้

1. แฟรนไชส์ ในรูปแบบของร้านค้า i-mobile by SAMART
ซึ่งเป็นร้านค้าที่มีขนาดพื้นที่ตั้งแต่ขนาดกลางถึงขนาดใหญ่ ทั้งนี้ ขึ้นอยู่กับศักยภาพ
และความสามารถของผู้ที่สนใจซื้อแฟรนไชส์แต่ละราย
โดยบริษัทจะเป็นผู้จัดเตรียมระบบคอมพิวเตอร์เพื่ออำนวยความสะดวกให้แก่ผู้ซื้อแฟรนไชส์
และช่วยในเรื่องของระบบ การจัดเก็บเงิน บริหารร้าน และสินค้าคงคลัง
และสามารถอำนวยความสะดวกให้กับลูกค้าที่มาใช้บริการภายในร้าน นอกจากนี้ ร้าน i-mobile
by SAMART ยังมีระบบการควบคุมสินค้าคงคลังที่เชื่อมต่อกับสำนักงานใหญ่ (Online Inventory)
ทำให้สามารถบริหารสินค้าคงคลังระหว่างกันได้อย่างมีประสิทธิภาพ

2. แฟรนไชส์ ในรูปแบบของตู้จำหน่ายโทรศัพท์เคลื่อนที่ที่สามารถเคลื่อนย้ายได้สะดวก (Kiosk)
บริษัทจะเป็นผู้ดำเนินการจัดทำตู้จำหน่ายโทรศัพท์เคลื่อนที่ที่สามารถเคลื่อนย้ายได้สะดวก (Kiosk)
และเสนอขายให้แก่ผู้ที่สนใจพร้อมกับแฟรนไชส์ของ i-mobile by SAMART
โดยบริษัทจะให้การสนับสนุนในด้านการจัดส่งสินค้าในลักษณะที่มีปริมาณครั้งละไม่มาก
และสามารถจัดส่งให้แก่ Kiosk ได้ภายใน 24 ชั่วโมง
ซึ่งวิธีการดังกล่าวจะเป็นการช่วยผู้ประกอบการรายเล็กที่มีเงินลงทุนไม่มากนัก
และยังสามารถช่วยลดภาระเรื่องการสำรองสินค้าให้กับผู้ประกอบการได้อย่างมาก

 2) กลุ่มลูกค้าเป้าหมาย

  บริษัทเป็นผู้จัดจำหน่ายผลิตภัณฑ์อันทันสมัย และเกี่ยวข้องกับเทคโนโลยีใหม่อย่างต่อเนื่อง
  โดยเล็งเห็นถึงการเติบโตของตลาดในกลุ่มผู้ใช้โทรศัพท์เคลื่อนที่มากกว่า 1 เครื่อง
  และตลาดในกลุ่มผู้ใช้โทรศัพท์เคลื่อนที่เพื่อการทดแทน (Replacement Market)
  โดยปัจจัยที่ส่งผลให้เกิดการเติบโตของตลาด มีดังนี้

-   ผู้ใช้โทรศัพท์เคลื่อนที่เปลี่ยนเครื่องโทรศัพท์ใหม่ในระยะเวลาที่สั้นขึ้น โดยเฉลี่ยประมาณ 6-12
    เดือน โดยเฉพาะวัยรุ่นและวัยทำงาน
    เนื่องมาจากโทรศัพท์เคลื่อนที่มีการพัฒนาเทคโนโลยีสูงขึ้น พร้อมรูปลักษณ์ทันสมัย
    การมีผลิตภัณฑ์ที่หลากหลาย และราคาย่อมเยา จึงสามารถเจาะตลาดเฉพาะกลุ่มได้มากยิ่งขึ้น

-   ผู้ให้บริการเครือข่ายโทรศัพท์เคลื่อนที่ ได้มีการจัดกิจกรรมส่งเสริมการขาย เช่น
    การนำเสนอบริการเสริมพิเศษ เพื่อดึงดูดลูกค้าใหม่และรักษาฐานลูกค้าเดิม
    จึงทำให้ผู้ใช้โทรศัพท์เคลื่อนที่หันมาใช้โทรศัพท์เครื่องใหม่ที่สามารถรองรับบริการเสริมพิเศษต่างๆมากขึ้น

-   ผู้ใช้โทรศัพท์เคลื่อนที่ต้องการรักษาหมายเลขโทรศัพท์เคลื่อนที่เดิม และใช้งานโทรศัพท์เคลื่อนที่
    เครื่องที่สอง ในลักษณะเฉพาะ เช่น เครื่องที่ใช้ในการทำงาน
    หรือเครื่องที่ใช้ในชีวิตประจำวัน เป็นต้น

  ดังนั้นกลุ่มลูกค้าเป้าหมายของบริษัทจึงครอบคลุมทุกกลุ่ม (Segment)
  โดยเฉพาะผู้บริโภคที่มีความต้องการสินค้าที่คุ้มค่า คุ้มราคา และต้องการใช้งานบริการข้อมูล
  ข่าวสารต่างๆ โดยสามารถแบ่งกลุ่มของผู้บริโภคตามพฤติกรรม (Psychographic) ออกเป็น 6
  กลุ่มใหญ่ๆดังนี้

-   กลุ่ม 1 ได้แก่ กลุ่มคนที่ชื่นชอบเทคโนโลยีอันทันสมัย ชอบความตื่นเต้น ชอบความหรูหรา
    ต้องการเป็นที่ยอมรับของสังคม และชอบใช้อินเตอร์เน็ตเพื่อค้นหาข้อมูลและสนทนา อายุ
    15-38 ปี

-   กลุ่ม 2 ได้แก่ กลุ่มคนที่ชอบบริการที่รวดเร็วทันใจ มีความกระตือรือร้นในการทำงาน
    เนื่องจากต้องการความสำเร็จในชีวิต มีการวางแผนและตั้งเป้าหมายในอนาคต อายุ 24-45
    ปี

-   กลุ่ม 3 ได้แก่ กลุ่มผู้นำในการใช้เทคโนโลยีใหม่ ชอบความหรูหรา ชอบลองผลิตภัณฑ์ใหม่ๆ
    อายุ 20-30 ปี

-   กลุ่ม 4 ได้แก่ กลุ่มคนที่ชอบความเป็นอิสระ ชอบใฝ่หาความรู้เพื่อพัฒนาตนเอง
    ชอบค้นหาสิ่งใหม่ๆ ให้ชีวิต มีทัศนคติแบบเปิด ยอมรับสิ่งใหม่ๆ เข้ามาในชีวิตตลอดเวลา อายุ
    20-35 ปี

-   กลุ่ม 5 ได้แก่ กลุ่มผู้สูงอายุคนที่ชอบใช้ชีวิตแบบเรียบง่าย
    พอใจในวิถีชีวิตแบบที่เป็นอยู่ในปัจจุบัน ยึดถือขนบธรรมเนียมประเพณีอย่างเคร่งครัด
    อาจไม่ได้เป็นผู้ที่ซื้อสินค้าด้วยตนเอง อายุ 45-60 ปี

-   กลุ่ม 6 ได้แก่ กลุ่มคนที่ชอบใช้ชีวิตแบบเรียบง่าย พอใจในวิถีชีวิตแบบที่เป็นอยู่ในปัจจุบัน
    ยึดถือขนบธรรมเนียมประเพณีอย่างเคร่งครัด
    เป็นผู้บริโภคที่ตัดสินใจซื้อสินค้าอย่างละเอียดรอบคอบ อายุ 38-48 ปี

กลยุทธ์การตลาด

  บริษัทตอกย้ำความเป็นผู้นำโทรศัพท์เคลื่อนที่แบรนด์ไทยอันดับ 1 ด้วยยอดขายมากกว่า 15
  ล้านเครื่อง โดยเปิดกลยุทธ์การตลาดใหม่ ภายใต้ Taglineใหม่
  “i-mobile...เพราะเราเข้าใจ” เพื่อปรับภาพลักษณ์แบรนด์ไอ-โมบาย พร้อมนำเสนอผลิตภัณฑ์
  และเทคโนโลยีคุณภาพ รวมถึงการบริการมาตรฐาน ในทุกความต้องการของลูกค้า คนไทย
  ซึ่งสามารถตอบโจทย์ทุกกลุ่มเป้าหมายทุกเพศทุกวัย ทั้งวัยรุ่น วัยทำงาน หรือแม้แต่ผู้สูงอายุ

  ปัจจุบันไอ-โมบาย ทำตลาดครอบคลุมกลุ่มผลิตภัณฑ์ ทั้ง 3 เซ็กเมนต์ ได้แก่

  กลุ่มผลิตภัณฑ์ ฮิตส์ ซีรีส์ โทรศัพท์เคลื่อนที่ที่มีฟังก์ชั่นการใช้งานง่าย ราคาย่อมเยา

  กลุ่มผลิตภัณฑ์ แชต ซีรีส์ โทรศัพท์เคลื่อนที่รองรับโปรแกรมแชต และคอนเทนต์ต่าง ๆ รวมถึง

  การใช้งานโซเชียลเน็ตเวิร์ค ทีวี โดยมีดีไซน์และสีสันหลากหลาย เน้นกลุ่มนักเรียน นักศึกษา
  และวัยทำงาน

  กลุ่มผลิตภัณฑ์ สมาร์ท ซีรีส์ สมาร์ทโฟน ระบบปฏิบัติการแอนดรอยด์ รองรับบริการทั้งเครือข่าย2G
  และ3G เจาะกลุ่มลูกค้าวัยทำงาน

  บริษัทยังพัฒนาผลิตภัณฑ์ใหม่ในกลุ่ม แท็บเลตแอนดรอยด์ ราคาย่อมเยา
  ที่รองรับการใช้งานประสิทธิภาพสูง แตกต่างด้วยรูปแบบของ i-mobile Widget
  วิดเจ็ตที่เป็นแอพพลิเคชั่นย่อที่สามารถแสดงข้อมูลสำคัญในหน้าจอหลัก เช่นข่าว รายงานหุ้น
  หรือสภาพอากาศ ที่พัฒนาโดย i-mobile รวมถึงกลุ่มแอร์การ์ด หรือ USB Medem
  เพื่อรองรับการเชื่อมต่ออินเตอร์เน็ตออนไลน์ และการใช้งานระบบ 3G
  ซึ่งคาดว่าจะมีการเติบโตสูง

  นอกจากนี้บริษัทได้มุ่งมั่นพัฒนาเทคโนโลยีและบริการใหม่ล่าสุด โดยเปิดบริการ i-mobile
  Instant Messaging หรือ imm แชต
  โปรแกรมสนทนาผ่านโทรศัพท์เคลื่อนที่ในกลุ่มผลิตภัณฑ์แชต ซีรีส์
  ของไอ-โมบายที่รองรับตลาดกลุ่มเป้าหมายวัยรุ่น และวัยทำงาน
  ซึ่งตอบรับกระแสความนิยมที่กำลังมาแรงของการสื่อสารในรูปแบบออนไลน์ผ่านโซเชียลเน็ตเวิร์ค
  เพราะมีความสะดวก และตอบโจทย์ความต้องการของผู้บริโภค ที่ต้องการติดต่อสื่อสาร
  ทุกที่ทุกเวลา

-   ด้านประชาสัมพันธ์ และส่งเสริมการขาย

ในส่วนของการโฆษณาประชาสัมพันธ์ และกิจกรรมการส่งเสริมการขาย บริษัทวางแผนการตลาด
เพื่อสร้างการรับรู้ให้แก่ผู้บริโภค ทั้งในรูปแบบ Above The Line เช่น การลงโฆษณาตามสื่อต่างๆ
ทั้งทางโทรทัศน์ วิทยุ สิ่งพิมพ์ และดิจิตอลมีเดีย ส่วนในรูปแบบBelow The Line
นั้นบริษัทได้จัดทำกิจกรรม ณ จุดขาย รวมถึงกิจกรรมโรดโชว์ ทั่วประเทศอย่างต่อเนื่อง
เพื่อเป็นการตอกย้ำภาพลักษณ์ของแบรนด์สินค้าไอ-โมบายให้เป็นที่รู้จักกว้างขวางมากขึ้น
อีกทั้งยังสร้างความสัมพันธ์กับลูกค้าด้วยการบริหารลูกค้าสัมพันธ์ (Customer Relationship
Management : CRM) ผ่าน i-club ไอ-โมบาย เช่น
การมอบพริวิเลจแก่ลูกค้าในการซื้อสินค้าและบริการจากร้านไอ-โมบาย และร้านค้าชั้นนำต่างๆ
อีกมากมาย

-   ด้านช่องทางการจัดจำหน่าย และการบริการ

  บริษัทวางแผนขยายช่องทางการจัดจำหน่าย เช่น การขยายจุดขายทางไฮเปอร์มาร์ท และ
  Specialty Shop รวมทั้งเน้นการทำตลาดแบบเฉพาะจุดตามแต่ละภูมิภาค (Local
  Marketing) เพื่อให้สามารถตอบสนองต่อความต้องการของลูกค้าที่แตกต่างกันในแต่ละพื้นที่
  นอกจากนี้ ยังมีร้าน ไอ-โมบาย บาย สามารถ ครอบคลุมทุกจังหวัด ทั่วประเทศ แฟรนไชส์
  และตัวแทนจำหน่ายไอ-โมบายกว่าหลายร้อยราย
  รวมถึงการบริการลูกค้าที่ได้มาตรฐานจากศูนย์บริการไอ-โมบาย เซอร์วิส เซ็นเตอร์
  ครอบคลุมทุกจังหวัด เพื่อให้ผู้บริโภคมั่นใจในผลิตภัณฑ์ และมาตรฐานการบริการ
  ภายใต้แบรนด์ไอ-โมบาย

 ข้อได้เปรียบของบริษัทในสายธุรกิจโทรศัพท์เคลื่อนที่

 บริษัทมีการจำหน่ายโทรศัพท์เคลื่อนที่ภายใต้ชื่อ i-mobile ซึ่งเป็นเครื่องหมายการค้าของบริษัท และในปี 2554 บริษัทมียอดจัดจำหน่ายโทรศัพท์เคลื่อนที่ภายใต้ชื่อ i-mobile เป็นอันดับที่ 3 ของประเทศ โดยมีส่วนแบ่งทางการตลาดร้อยละ 30

-   บริษัทเป็นผู้แทนจำหน่ายโทรศัพท์เคลื่อนที่ให้กับบริษัทผู้ผลิตโทรศัพท์เคลื่อนที่ชั้นนำ ได้แก่
    Samsung, LG, HTC และ BlackBerry

-   บริษัทมีร้านค้าปลีกถึง 703 แห่งในภูมิภาค ประกอบด้วยร้านค้าปลีกภายในประเทศ 678 แห่ง
    และอีก 25 แห่งในระดับภูมิภาค

-   บริษัทมีบริษัทย่อยที่มีประสบการณ์ในการพัฒนาข้อมูล ข่าวสาร
    และสาระความบันเทิงและรวมทั้งการให้บริการข้อมูล ข่าวสาร
    และสาระความบันเทิงผ่านโทรศัพท์เคลื่อนที่ทั้งในลักษณะการสื่อสารทางเดียวและการสื่อสารที่สามารถโต้ตอบกันได้
    (Interactive) ซึ่งสามารถนำเอา Contents ต่างๆ
    เข้าไปไว้ในโทรศัพท์เคลื่อนที่ตามความเหมาะสมของเครื่อง
    และความต้องการของผู้บริโภคแต่ละกลุ่มในรูปแบบของ i-Link และ i-Key

-   บริษัทมีบริษัทย่อยที่เป็น MVNO ของเครือข่าย 3G
    ทำให้มีความสามารถในการให้บริการข่าวสารและข้อมูลบนเครือข่ายที่มีความเร็วสูงได้ง่ายขึ้น

-   การมีจุดให้บริการหลังการขายกระจายอยู่ทั่วประเทศ
    ทำให้มีความสะดวกและรวดเร็วในการเข้ารับบริการหลังการขายมากขึ้น

4. สภาวะการแข่งขันโดยรวมของธุรกิจ

  ในปีที่ผ่านมา ประเทศไทยประสบปัญหาความไม่มีเสถียรภาพทางการเมือง
  และผลกระทบจากภาวะเศรษฐกิจโลกที่ชะลอตัว
  ส่งผลให้ตลาดโทรศัพท์เคลื่อนที่หดตัวในเชิงของมูลค่า
  สืบเนื่องจากราคาเฉลี่ยต่อเครื่องที่ต่ำลงนอกจากนี้ ปัญหาภัยธรรมชาติหรืออุทกภัยครั้งใหญ่ที่เกิดขึ้น
  ส่งผลให้จำนวนยอดจำหน่ายโทรศัพท์เคลื่อนที่ ต่ำกว่าที่คาดการณ์ไว้ ทั้งนี้
  คาดว่าอุทกภัยครั้งใหญ่นี้จะส่งผลกระทบอย่างต่อเนื่องไปจนถึงไตรมาสแรกของ ปี 2555

  อุตสาหกรรมโทรศัพท์เคลื่อนที่ ในปี 2554 ยังคงมีปัจจัยขับเคลื่อนหลักเหมือนปี 2553
  คือความต้องการที่เพิ่มขึ้นด้านบริการสื่อสารข้อมูล โดยการแข่งขันของสมาร์ทโฟนค่อนข้างเด่นชัด
  สินค้าหลากหลายแบรนด์ ทั้ง Brand หลัก เช่น Nokia, Samsung, Sony Ericsson,
  iPhone, BlackBerry, HTC รวมถึง Distributor และ Reseller
  ที่นำโทรศัพท์เคลื่อนที่มาจัดจำหน่ายภายใต้ Brand ของตนเอง (House Brand)
  ต่างก็หันมาให้ความสนใจในการพัฒนาและผลิตสมาร์ทโฟนเพื่อตอบสนองต่อความต้องการของตลาดมากขึ้น
  การแข่งขันด้านราคาค่อนข้างรุนแรง โดยเฉพาะสมาร์ทโฟนรุ่นระดับกลางราคาประมาณ 8,000
  บาท และรุ่นระดับล่างราคา 3,500-4,000 บาท ทั้งนี้
  บริษัทได้เพิ่มรุ่นสมาร์ทโฟนให้มากขึ้นและเน้นการพัฒนาสมาร์ทโฟน 2 ซิม
  เพื่อรองรับต่อพฤติกรรมที่เปลี่ยนไปของผู้บริโภค
  โดยยังคงเล็งเห็นถึงความสำคัญทั้งเรื่องของคุณภาพของสินค้า บริการหลังการขาย
  และราคาที่ผู้บริโภคสามารถเข้าถึงได้

  การขยายตัวของบริการโทรศัพท์เคลื่อนที่ประเภท 3G ก็มีการแข่งขันที่เพิ่มขึ้น
  ค่ายผู้ให้บริการเครือข่ายโทรศัพท์เคลื่อนที่ต่างเร่งขนโปรโมชั่นการใช้ Data
  ออกมาดึงดูดลูกค้าโดยเฉพาะอย่างยิ่งในยุคที่สามารถย้ายค่ายเบอร์เดิมได้ ส่วนผู้ให้บริการ
  Content ต่างๆ ที่สามารถต่อยอดกับการใช้ Smart Phone นั้น
  ต่างก็เดินเกมรุกกันอย่างดุเดือด ไม่ว่าจะในรูปแบบของการพัฒนา Application
  หรือกลยุทธ์ทางการตลาดเพื่อส่งเสริมการใช้ Data ของเครือข่ายโทรศัพท์เคลื่อนที่
  และที่น่าสนใจยิ่งไปกว่าคือผู้ให้บริการ MVNO ของเครือข่าย 3G นั้น
  ต่างก็รีบเตรียมตัวทำการตลาดเพื่อดึงดูดลูกค้าและเข้าไปแย่งชิงรายได้จากการเติบโตของ
  Smart Phone แบบก้าวกระโดด เพราะแน่นอนว่าโทรศัพท์ Smart Phone
  นั้นย่อมทำให้เจ้าของอยากใช้บริการอินเตอร์เนตที่รวดเร็วตามมา
  และในกรณีหลายคนที่มีโทรศัพท์มากกว่า 1 เครื่องนั้น การมีเครื่องที่สามารถใช้ความเร็วระดับ
  3G ได้ย่อมเป็นผลดีและรู้สึก “คุ้ม” กับการเป็นเจ้าของ Smart Phone อยู่ไม่น้อย
  ดังนั้นคาดว่าปี 2555 จะเป็นปีที่มีการแข่งขันที่น่าติดตามและจับตามองมาก
  ทั้งในเรื่องตัวเครื่องโทรศัพท์เคลื่อนที่ คอนเท้นท์และแอพพลิเคชั่น โปรโมชั่นดึงดูดเจ้าของ
  Smart Phone รายใหม่ๆ ทั้งในเรื่องราคา บริการ และคุณภาพของการให้บริการ
  ซึ่งผู้ให้บริการแต่ละเครือข่ายมีจุดดีจุดเสียแตกต่างกันไป
  คงอยู่แต่วิธีการสื่อสารที่จะทำให้ผู้บริโภคโดนใจมากน้อยเพียงใด

  บริษัทมีความแข็งแกร่งทางด้านช่องทางการจัดจำหน่าย ซึ่งในปี 2554
  บริษัทมีส่วนแบ่งทางการตลาดในเชิงของการเป็นตัวแทนจัดจำหน่ายหลัก (Distributor)
  คิดเป็นร้อยละ 58 ในเชิงของปริมาณโทรศัพท์เคลื่อนที่ที่จำหน่าย
  และมีส่วนแบ่งทางการตลาดสำหรับตราสินค้า i-mobile (House brand) คิดเป็นร้อยละ 94
  โดยบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และยังประสบความสำเร็จในการสร้างตราสินค้า i-mobile
  ทำให้มีสัดส่วนทางการตลาดเพิ่มขึ้นจนเป็นผู้นำตลาดโทรศัพท์เคลื่อนที่ในประเทศ

  นอกจากนี้ บริษัทยังมีจุดแข็งในการมีบริษัทย่อยเป็นผู้ผลิตและพัฒนา Contents
  และเป็นผู้ให้บริการ MVNO ของเครือข่าย 3G
  ที่สามารถช่วยสนับสนุนการประกอบธุรกิจของบริษัทในการพัฒนาคอนเท้นท์และแอพพลิเคชั่นใหม่ๆ
  รวมถึงการให้บริการบนเครือข่าย 3G
  ซึ่งเท่ากับว่าบริษัทสามารถพัฒนาตนให้เป็นผู้ให้บริการแบบครบวงจรที่มอบประสบการณ์การใช้งานสมบูรณ์แบบด้านการสื่อสาร
  และสื่อสาระบันเทิงที่หลากหลายในชีวิตประจำวันของลูกค้าได้ต่อไปในอนาคต ดังนั้น
  บริษัทจึงมองว่าบริษัทมีความได้เปรียบในการดำเนินธุรกิจมากกว่าบริษัทอื่นๆ
  ที่ประกอบธุรกิจในลักษณะเดียวกัน

5. แนวโน้มอุตสาหกรรม

  ตารางแสดงจำนวนผู้ใช้บริการสื่อสารผ่านโทรศัพท์ประเภทต่างๆ

+-------------+------+-----+------+-----+------+-----+------+-----+
| บริการ       | ปี    |     | ปี    |     | ปี    |     | ปี    |     |
|             | 2551 |     | 2552 |     | 2553 |     | 2554 |     |
+-------------+------+-----+------+-----+------+-----+------+-----+
|             | เลข  | ร้อย | เลข  | ร้อย | เลข  | ร้อย | เลข  | ร้อย |
|             | หมาย | ละ* | หมาย | ละ* | หมาย | ละ* | หมาย | ละ* |
+-------------+------+-----+------+-----+------+-----+------+-----+
| ผู้ใช้โ        | 59   | 1   | 65   | 1   | 68   | 3.8 | 75   | 9.5 |
| ทรศัพท์เคลื่อนที่ | ,670 | 6.4 | ,830 | 0.3 | ,353 |     | ,500 |     |
|             |      |     |      |     |      |     |      |     |
| (‘000       |      |     |      |     |      |     |      |     |
| เลขหมาย)    |      |     |      |     |      |     |      |     |
+-------------+------+-----+------+-----+------+-----+------+-----+
| จ           | 6    | 1   | 6    | 0   | 67.4 | 1   | 68.0 | 0   |
| ำนวนประชากร | 6.25 | .10 | 6.68 | .65 |      | .08 |      | .08 |
|             |      |     |      |     |      |     |      |     |
| (ล้านคน)     |      |     |      |     |      |     |      |     |
+-------------+------+-----+------+-----+------+-----+------+-----+
| Penetration | 9    |     | 9    |     | 10   |     |      | 111 |
| rate        | 0.07 |     | 8.73 |     | 1.33 |     |      | .00 |
|             |      |     |      |     |      |     |      |     |
| (ร้อยละ)     |      |     |      |     |      |     |      |     |
+-------------+------+-----+------+-----+------+-----+------+-----+

หมายเหตุ : * ร้อยละ คือ อัตราการเปลี่ยนแปลงเมื่อเทียบกับระยะเดียวกันของปีก่อนหน้า

ที่มาของข้อมูล : สำนักงานสถิติแห่งชาติ กรมการปกครอง และ website ของ mobile
operators

  จากตารางจะเห็นได้ว่าจำนวนผู้ใช้บริการโทรศัพท์เคลื่อนที่มีแนวโน้มเพิ่มสูงอย่างต่อเนื่องทุกปี
  โดยในปี 2551 - 2553มีอัตราการเติบโตเพิ่มสูงขึ้นจากปีก่อนหน้าร้อยละ 16.4, 10.3 และ
  3.8 ตามลำดับ ส่วนในปี 2554 แนวโน้มของอุตสาหกรรมยังคงโตขึ้น
  โดยมีอัตราการเติบโตจากปีก่อนร้อยละ 9.5
  เห็นได้ว่าตลาดโทรศัพท์เคลื่อนที่มีการเติบโตอย่างต่อเนื่อง จากทั้งผู้ใช้บริการใหม่
  และผู้ใช้บริการเครื่องที่ 2 เป็นต้นไป ขณะที่ Penetration rate
  ของผู้ใช้บริการโทรศัพท์เคลื่อนที่ในปี 2554 คิดเป็นร้อยละ 111

  ในปี 2554 ถือได้ว่าเป็นปีของสมาร์ทโฟน ผู้ให้บริการโทรศัพท์เคลื่อนที่ (Operator)
  ได้จัดกิจกรรมส่งเสริมการตลาดอย่างต่อเนื่อง
  ทั้งในส่วนของการขายเพื่อเพิ่มยอดผู้ใช้สมาร์ทโฟนและการให้บริการเสียงและข้อมูล
  โทรศัพท์ประเภทสมาร์ทโฟนมีราคาลดลงอย่างมาก จึงทำให้ผู้บริโภคตัดสินใจซื้อได้ง่ายขึ้น
  ขณะเดียวกันราคาที่ลดลงได้ก่อให้เกิดการขยายตัวของการใช้โทรศัพท์สมาร์ทโฟนในกลุ่มผู้มีรายได้น้อยถึงปานกลาง
  อันเป็นกลุ่มคนกลุ่มใหญ่ที่สุดของประเทศ นอกจากนี้
  การขยายเครือข่ายการให้บริการครอบคลุมในหลายๆ พื้นที่ของประเทศ รวมถึงเครือข่าย 3G
  ก็เป็นไปอย่างดุเดือด ยิ่งเป็นการส่งเสริมให้ยอดจำหน่ายสมาร์ทโฟนเพิ่มขึ้นเรื่อยๆ
  ในส่วนของโทรศัพท์ Feature phone ก็มีการเพิ่มคุณสมบัติให้รองรับการใช้งาน Social
  Network ประเภทต่างๆ และเปิดให้บริการแพ็คเกจข้อมูลข่าวสาร
  และอินเตอร์เน็ตเข้ามาแข่งขันกัน โดยทางบริษัทได้ดำเนินการนำเอาบริการโทรศัพท์เคลื่อนที่ 3G
  ซึ่งบริษัทเป็นผู้ให้บริการขายต่อบริการโทรศัพท์เคลื่อนที่ 3G (MVNO: Mobile Virtual
  Network Operator) มาเป็นส่วนหนึ่งในการสร้างความแตกต่างของโทรศัพท์เคลื่อนที่แบรนด์
  i-mobile จากการดำเนินการดังกล่าวจะช่วยเพิ่มยอดขายของโทรศัพท์เคลื่อนที่ i-mobile
  ให้มีการเติบโตขึ้นอย่างต่อเนื่อง
  อันเนื่องมาจากความต้องการในการเปลี่ยนเครื่องลูกข่ายให้รองรับการใช้บริการ 3G ของลูกค้า
  คาดว่าในปี 2555 ความนิยมต่อสมาร์ทโฟนจะเพิ่มขึ้นเรื่อยๆ และ Tablet PC
  ก็จะมีการแข่งขันที่เพิ่มขึ้นเช่นกัน โดยแนวโน้มราคาที่ลดลง ตัวอย่างเช่น Amazon ที่ออก
  Tablet PC ภายใต้ชื่อ “Kindle Fire” ในช่วงปลายปี 2554 ด้วยราคาเพียง 6,900 บาท
  ขณะนี้มียอดขายกว่า 2 ล้านเครื่องทั่วโลกแล้ว นับได้ว่าเป็นอีกก้าวหนึ่งของ Tablet PC
  ที่น่าจับตามองเช่นกัน

  การเติบโตของตลาด Smartphone

  ในปี 2554 เป็นยุคของโทรศัพท์เคลื่อนที่ Smart Phone หรือที่เรียกว่า “มือถืออัจฉริยะ”
  ซึ่งเริ่มต้นเป็นที่รู้จักหรือนิยมใช้มาตั้งแต่ปี 2552 โดย 3 ผู้ผลิตมือถือยักษ์ใหญ่ของโลก อย่าง
  Nokia, Research in Motion หรือ RIM ผู้สร้าง BlackBerry และ Apple ผู้ให้กำเนิด
  iPhone เป็นแกนนำในการสร้างปรากฎการณ์ใหม่ ซึ่งมียอดการเติบโตของ Smart Phone
  ประมาณ 15% เมื่อเทียบกับจำนวนที่ขายได้ ในปี 2551 ซึ่งนับว่าสูงพอสมควร

  สำหรับเมืองไทยนั้น ในปี 2552 เป็นปีเริ่มแรกของการรุกหนักทางการแข่งขันของ Smart
  Phone โดยมีการเปิดตัว “iPhone” ครั้งแรกในประเทศไทย และมียอดขาย Smart Phone
  รวมกว่า 200,000 เครื่อง เป็นการการันตีถึงความสำเร็จของ “Smart Phone”
  ได้เป็นอย่างดี ด้วยระดับราคาที่ลดลง ทำให้ ปัจจุบัน ตลาด “Smart Phone”
  ได้เริ่มก้าวเข้าสู่ตลาด Mass เข้าไปแข่งกับมือถือทั่วๆ ไป ที่เรียกกันว่า “Feature Phone”
  หรือ “Basic Phone” มากขึ้น และจะค่อยๆ แย่งชิงส่วนแบ่งจากตลาดนี้เพิ่มขึ้น โดยในปี 2554
  แอนดรอยด์เริ่มมีบทบาทในตลาดโทรศัพท์เคลื่อนที่ของประเทศไทยมากขึ้น
  โดยมีอัตราการเติบโตมากกว่า 50% ในตลาด Smart Phone ของประเทศไทย

  การที่ผู้ใช้มี “มือถืออัจฉริยะ” อยู่ในมือนั้น เปรียบเสมือนการมีคอมพิวเตอร์เครื่องเล็กๆ อยู่ในมือ
  ผู้ใช้สามารถใช้งานแอพพลิเคชั่นต่างๆ ที่ช่วยในการติดตามข่าวสาร เช็กข้อมูลหุ้น เล่นเกม
  ใช้จดบันทึกโน้ต ตารางนัดหมายอื่นๆ ที่สำคัญ คือ ใช้อินเตอร์เน็ต เข้าเว็บ แชต
  ได้อย่างง่ายและสะดวก สบายกว่าที่เคยใช้ในอดีต เพราะ “Smart Phone” ยุคใหม่
  ถูกออกแบบมาให้ใช้งานอินเตอร์เน็ต โดยที่ได้รับประสบการณ์
  รูปแบบใกล้เคียงกับที่ใช้บนจอคอมพิวเตอร์เครื่องใหญ่
  ตอบสนองกลุ่มผู้ใช้ขนาดใหญ่ที่เดิมมีความต้องการนี้อยู่ก่อนแล้ว และมือถือในตลาดตอนนั้น
  ไม่สามารถตอบสนองความต้องการนี้ได้ เมื่อมี “Supply” ออกมารองรับ “Demand”
  จำนวนมหาศาล ด้วยความสามารถเครื่องที่โดนใจ ทำให้ยอดขาย “Smart Phone”
  ทั่วโลกขายได้ถล่มทลาย

  ผู้ใช้งานโทรศัพท์เคลื่อนที่จะใช้อินเตอร์เน็ตบนมือถือ มากขึ้นกว่าปกติมาก เมื่อมี “Smart
  Phone” หรือ “iPhone” อยู่ในมือ นอกจากการถือกำเนิดของ “Smart Phone”
  ที่มีส่วนให้การใช้งานอินเตอร์เน็ตบนมือถือ เติบโตขึ้นอย่างมากแล้ว ยังมีส่วนช่วยให้
  “เว็บเครือข่ายสังคมออนไลน์” (Social Networking) อย่าง Facebook, Twitter
  มีการใช้งานสูงขึ้นเช่นกันเนื่องจากจำนวนฐานผู้ใช้ “เว็บเครือข่ายสังคมออนไลน์”
  เหล่านี้มีจำนวนมากอยู่แล้ว และพฤติกรรมของผู้ใช้ ที่ต้องการใช้งานแบบทุกที่ ทุกเวลา ทำให้
  “Smart Phone” เข้ามาตอบโจทย์นี้ได้อย่างลงตัว การเติบโตของ “Smart Phone”
  ทำให้บริการทุกอย่างที่ต้องการการเชื่อมต่ออินเตอร์เน็ตได้รับความนิยมสูงมากขึ้น
  และยังทำให้จำนวนผู้ใช้ “Mobile Internet” ทั้งผ่านเครือข่าย 2G (EDGE/GPRS) และ 3G
  เติบโตสูงตามไปด้วย
  ในปีที่ผ่านมา ผู้ให้บริการเครือข่ายยักษ์ใหญ่ต่างก็ออก Package ทั้ง Voice & Data
  ที่ใช้งานบน Smart Phone มาแข่งขันกันอย่างหนัก
  โดยนำตัวเครื่องหรืออุปกรณ์ลูกข่ายออกมาจำหน่ายพร้อม Package ต่างๆ
  เพื่อสร้างความสนใจและดึงดูดผู้บริโภค
  ซึ่งเป็นการเริ่มต้นของการแข่งขันที่ผู้ให้บริการเครือข่ายเริ่มเข้ามามีบทบาทแบบครบวงจรมากขึ้น
  คือจำหน่ายทั้งอุปกรณ์ลูกข่ายและอุปกรณ์เสริม ซิมการ์ด และคอนเท้นท์ต่างๆ
  ทางบริษัทเองก็เล็งเห็นความสำคัญของการเป็นผู้ให้บริการแบบครบวงจรนี้
  จึงได้มีการริเริ่มและวางแผนในการเป็นส่วนหนึ่งในชีวิตประจำวันของผู้บริโภค

  “Smart Phone” ต่อไป จะไม่ได้เป็นเพียงโทรศัพท์เท่านั้น แต่จะกลายเป็น “Multimedia
  Integrated Devices” หรืออุปกรณ์ที่รวมความบันเทิงทั้งภาพ เสียง วิดีโอ อินเตอร์เน็ต
  ความสามารถไม่แพ้คอมพิวเตอร์ที่ใช้กันอยู่ในปัจจุบัน โทรศัพท์จะกลายเป็นเพียง Function
  หนึ่งในการใช้งานของอุปกรณ์ตัวนี้ ผู้คนจะพก “Smart Phone” แทนโทรศัพท์แบบ “Basic
  Phone” ด้วยระดับราคาที่ลดลงมาอย่างต่อเนื่อง จำนวนผู้ใช้ “Mobile Internet”
  จะขยายตัวแซงหน้า จำนวนผู้ใช้ ADSL ตามบ้านไปไกล การบริโภคข่าวสาร ข้อมูล
  และอินเตอร์เน็ต จะกลายเป็นส่วนหนึ่งของชีวิตประจำวันของคนในสังคม
  จนทำให้เกิดวัฒนธรรมใหม่ๆ เช่น วัฒนธรรม BB วัฒนธรรมการ “เม้นท์” (Comment)
  กลุ่มเพื่อนการบอกกับกลุ่มเพื่อนว่า ตัวเองกำลังทำอะไร อยู่ที่ไหน
  นี่คือผลกระทบที่เริ่มเห็นภาพชัดเจนขึ้นเรื่อยๆ จากการเติบโตของตลาด “Smart Phone”
  และการใช้งาน “Mobile Internet” วันนี้

การให้บริการขายต่อบริการโทรศัพท์เคลื่อนที่ระบบ 3G (MVNO)

1.  ลักษณะผลิตภัณฑ์และบริการ

  ดำเนินธุรกิจให้บริการขายต่อบริการโทรศัพท์เคลื่อนที่ 3G โดยบริษัทได้ซื้อบริการสำเร็จรูป
  (เลขหมายและ Airtime) จากบริษัท ทีโอที จำกัด (มหาชน)
  เพื่อนำมาให้บริการต่อภายใต้แบรนด์ i-mobile 3GX แก่กลุ่มผู้ใช้บริการทั่วไป (End user)
  กลุ่มลูกค้าองค์กร (Corporate user) ซึ่งปัจจุบันบริษัทให้บริการหลัก 5 บริการ ได้แก่ บริการ
  Voice call, Video call, Data (Mobile internet), SMS, MMS
  รวมถึงได้มีการพัฒนาบริการเสริม (Value Added Service) อย่างต่อเนื่อง
  เพื่อสร้างความหลากหลายให้กับผู้ใช้บริการ

2.  การดำเนินแผนการตลาด

  บริษัทได้ดำเนินกิจกรรมทางการตลาดอย่างต่อเนื่อง เพื่อประชาสัมพันธ์บริการโทรศัพท์เคลื่อนที่
  ระบบ 3G ให้สามารถเข้าถึงกลุ่มลูกค้าเป้าหมายได้มากที่สุด
  ซึ่งมีรายละเอียดของการดำเนินกลยุทธ์ทางการตลาดในด้านต่างๆ ดังนี้

0.  ลูกค้าเป้าหมาย (Target Customer)

  ในปี 2554 ที่ผ่านมาบริษัทเน้นการนำเสนอบริการโทรศัพท์เคลื่อนที่ 3G
  กับกลุ่มผู้ใช้บริการที่มีความประสงค์ในการใช้งานบริการ 3G กับอุปกรณ์ประเภท Air card
  กับอุปกรณ์โทรศัพท์เคลื่อนที่ในลักษณะการใช้งานเป็นซิมการ์ดที่ 2
  เนื่องจากข้อจำกัดของพื้นที่การให้บริการที่ยังไม่ครอบคลุม

1.  กลยุทธ์ด้านผลิตภัณฑ์ (Product Strategy)

  บริษัทเน้นใช้กลยุทธ์การขายควบ (Bundling Service) โดยการนำเสนอแพ็กเกจบริการ 3G
  กับอุปกรณ์เครื่องลูกข่าย บริการข้อมูล เข้าด้วยกัน
  เพื่อสร้างความหลากหลายในการใช้บริการของลูกค้า
  และเป็นการสร้างความแตกต่างในการแข่งขัน ซึ่งอุปกรณ์เครื่องลูกข่ายที่นำเสนอที่นำมา Bundle
  ให้กับลูกค้า มีทั้งแบรนด์ของ i-mobile และ Major brand
  โดยแพ็กเกจที่จะนำเสนอในปีที่ผ่านมามีทั้งหมด 6 กลุ่มแพ็กเกจหลัก ดังนี้

1.  Mobile SIM package

  กลุ่มผู้ใช้งานที่มีความต้องการใช้บริการอินเตอร์เน็ตบนมือถือ (Mobile Internet)
  ในลักษณะเป็นซิมการ์ดที่ 2 และกลุ่มผู้ทดลองใช้งานบริการ 3G
  โดยนำเสนอแพ็กเกจบริการพร้อมกับเครื่อง 3G Feature phone

2.  Smart Phone package

  กลุ่มผู้ใช้งานโทรศัพท์เคลื่อนที่ประเภท Smartphone
  ที่มีประสบการณ์ในการใช้งานบริการอินเตอร์เน็ตบนมือถือบนเทคโนโลยี GPRS EDGE แล้ว
  โดยนำเสนอแพ็กเกจบริการพร้อมกับโทรศัพท์ Smartphone แบรนด์ชั้นนำต่างๆ

  3. BlackBerry package

  กลุ่มผู้ใช้งานโทรศัพท์เคลื่อนที่ BlackBerry ที่มีความต้องการในการงานบริการต่าง เช่น
  BlackBerry Messaging, Push email, App world, Social network เป็นต้น
  ซึ่งเน้นแพ็กเกจที่มีอัตราค่าบริการที่ต่ำกว่าผู้ให้บริการรายอื่นๆ

  4. Tablet PC package

  กลุ่มผู้ใช้งาน Tablet PC ที่มีความต้องการในการใช้บริการอินเตอร์เน็ตบนมือถือ (Mobile
  Internet) จำนวนมากในแต่ละเดือน โดยบริษัทนำเสนอแพ็กเกจดังกล่าวพร้อมกับกลุ่มผลิตภัณฑ์
  i-Note (Tablet PC ของ i-mobile) และ Tablet PC แบรนด์ชั้นนำ

5.  Internet SIM package

  กลุ่มผู้ใช้งานที่มีความประสงค์ในการนำซิมการ์ดไปใส่ในอุปกรณ์ประเภท Air card
  เพื่อใช้ในการเชื่อมต่ออินเตอร์เน็ตกับคอมพิวเตอร์แบบพกพา โดยเน้นนำเสนอพร้อมกับอุปกรณ์
  Air card และ Netbook

6.  SME package

  กลุ่มธุรกิจขนาดกลางและขนาดย่อม
  ที่มีความต้องการให้พนักงานตนเองสามารถทำการเชื่อมต่ออินเตอร์เน็ตนอกสถานที่ได้
  เพื่อให้พนักงานสามารถติดต่อประสานงานกับบริษัท หรือลูกค้าได้ตลอดเวลา

0.  กลยุทธ์ด้านการสื่อสารทางการตลาด (Marketing Communication Strategy)

  บริษัทเน้นการสื่อสารทางการตลาดที่หลากหลายรูปแบบร่วมกัน
  เพื่อทำการประชาสัมพันธ์บริการโทรศัพท์เคลื่อนที่ 3G ภายใต้แบรนด์ i-mobile 3GX
  ให้เป็นที่รู้จักของกลุ่มลูกค้าเป้าหมายมากที่สุด โดยบริษัทเน้นทำการตลาดทั้ง 2 รูปแบบ ดังนี้

-   Above the line

  บริษัทเน้นการโฆษณาประชาสัมพันธ์ผ่านสื่อต่างๆ เช่น สื่อโฆษณากลางแจ้ง สื่อออนไลน์ สื่อสิ่งพิมพ์
  เป็นต้น

-   Below the line

  บริษัทเน้นไปที่การจัดกิจกรรมทางการตลาด (Event marketing) ตามสถานที่ชุมชนต่างๆ เช่น
  ห้างสรรพสินค้า อาคารสำนักงาน ตลาดนัด เป็นต้น เพื่อสาธิตบริการโทรศัพท์เคลื่อนที่ 3G
  และสร้างความเข้าใจรวมถึงประโยชน์ที่ลูกค้าจะได้รับจากเทคโนโลยี 3G
  นอกจากนี้บริษัทยังจัดพื้นที่บางส่วนของร้าน i-mobile และ i-mobile 3GX
  ให้ลูกค้าได้ทดลองทดลองใช้บริการ 3G

1.  กลยุทธ์ด้านการบริการหลังการขาย (After Sale Service Strategy)

  บริษัทเน้นขยายช่องทางของบริการหลังการขายอย่างต่อเนื่อง ให้ครอบคลุมลูกค้าให้มากที่สุด เช่น
  ช่องทางในการชำระค่าบริการ (Bill payment channel) ช่องทางการเติมเงิน (Top up
  channel) เป็นต้น รวมถึงการพัฒนาปรับปรุงคุณภาพการให้บริการ Call center
  ให้ลูกค้าสามารถติดต่อกับบริษัทได้สะดวกรวดเร็วมากยิ่งขึ้น
  รวมถึงเพิ่มช่องทางการติดต่อสื่อสารของลูกค้าผ่านช่องทางระบบ Online

2.  กลยุทธ์ด้านช่องทางการจัดจำหน่าย (Distribution Channel Strategy)

  บริษัทได้ทำการขยายช่องทางในการจำหน่ายสินค้าและบริการอย่างต่อเนื่องและหลากหลาย
  เพื่อให้มีความครอบคลุมพื้นที่การให้บริการมากที่สุด
  โดยการขยายจะเป็นไปตามแผนการขยายโครงข่ายโทรศัพท์เคลื่อนที่ 3G ของทีโอที
  ซึ่งช่องทางที่บริษัทดำเนินการขยาย มีทั้งหมด 7 ช่องทางด้วยกัน ดังนี้

1.  ร้าน i-mobile by Samart และร้าน i-mobile 3GX

2.  ตัวแทนจัดจำหน่าย (Dealer) ทั้งรูปแบบของ Dealer รายหลัก และรายย่อย

3.  ร้านสะดวกซื้อ (Convenient store) เช่น 7-11, Lotus express, 108 shop,
    Family mart เป็นต้น

4.  Hyper mart และ Specialty store เช่น Lotus, Big C, Power Buy, Power
    Mall เป็นต้น

5.  ช่องทางร้าน IT ต่างๆ เช่น COM 7, IT City เป็นต้น

6.  Direct sale
    บริษัทดำเนินการว่าจ้างบริษัทที่มีความชำนาญการขายตรงให้มาดำเนินการนำสินค้าและบริการไปยังกลุ่มลูกค้าเป้าหมายโดยตรง
    ในลักษณะของการทำการตลาดเชิงรุก

7.  Corporate sale บริษัทมีการขยายทีมงานดูแลลูกค้าองค์กรเพิ่มขึ้นอย่างต่อเนื่อง
    โดยแบ่งตามประเภทขององค์กร เช่น กลุ่ม Enterprise user Government SME
    University เป็นต้น

สายธุรกิจมัลติมีเดีย (Multimedia Business)

1. ลักษณะผลิตภัณฑ์หรือบริการ

 ลักษณะของผลิตภัณฑ์และบริการแบ่งเป็น 3 ประเภท ดังนี้

 การให้บริการข้อมูล ข่าวสาร และสาระความบันเทิงในรูปแบบมัลติมีเดีย

 การดำเนินธุรกิจให้บริการ ข้อมูลข่าวสาร และ สาระความบันเทิง ที่สามารถสื่อสารกับผู้บริโภค ได้ในรูปแบบ เฉพาะตัวด้วยการสื่อสาร 2 ทางผ่านเทคโนโลยีมีสาย และไร้สายที่ครบถ้วนสมบูรณ์แบบ การให้บริการข้อมูลด้วยเสียง (Audiotex) ผ่านโครงข่ายโทรศัพท์ของ บมจ. ทีโอที (“ทีโอที”) โดยบริษัท สามารถ มัลติมีเดีย จำกัด ได้ทำสัญญาร่วมดำเนินการให้บริการข้อมูลด้วยเสียงทางโทรศัพท์กับ ทีโอที เป็นระยะเวลา 15 ปี สิ้นสุดปลายปี 2557 ประกอบกับมีการให้บริการข้อมูล ข่าวสาร และสาระความบันเทิงครอบคลุมการให้บริการในรูปแบบข้อมูล ข่าวสาร ข้อความ ภาพวิดีโอ และ Application ต่างๆ รวมถึงการบริหาร Platform การให้บริการเสริมต่างๆ เช่นบริการเสียงรอสาย บริการ Video streaming เป็นต้น ผ่านทางระบบโทรศัพท์พื้นฐาน และโทรศัพท์เคลื่อนที่ทุกระบบที่ให้บริการอยู่ภายในประเทศขณะนี้ 

บริษัท สามารถ มัลติมีเดีย จำกัด ยังเป็นผู้คิดค้น และพัฒนาข้อมูล และสาระความบันเทิงต่างๆ
(Content Provider) เพื่อจำหน่ายให้แก่บริษัทในกลุ่มและลูกค้าทั่วไป นอกจากนี้
ยังให้บริการสาระความบันเทิงผ่านโทรศัพท์เคลื่อนที่ เช่น การดาวน์โหลด ริงโทน โลโก้ เพลง
การรายงานสภาพจราจร การรายงานผลกีฬาทั้งในรูปแบบเสียง ข้อความ และภาพ เป็นต้น
นอกเหนือจากการใช้จากสื่อต่างๆ ที่กล่าวมาแล้ว
ผู้ใช้บริการยังสามารถที่จะใช้บริการดังกล่าวได้ภายในร้าน i-mobile by SAMART

บริษัทให้บริการข้อมูล ข่าวสาร และสาระความบันเทิงที่ทันสมัย
ตอบสนองต่อความต้องการในการใช้ชีวิตประจำวันของคนรุ่นใหม่ในรูปแบบของเสียง (Voice) จาก
BUG1113, BUG1900 และการให้บริการในรูปแบบข้อความ เสียง และภาพ (Non-Voice) หรือ
Multimedia จาก BUG2Mobile โดยนำเสนอบริการข้อมูล ข่าวสาร
และสาระความบันเทิงผ่านช่องทางการสื่อสารที่หลากหลาย ผ่านอุปกรณ์สื่อสารหลายช่องทาง
(Multi-Devices) ดังนี้

1.1) การให้บริการข้อมูล ข่าวสาร และสาระความบันเทิงในรูปแบบเสียง (Voice)

BUG1900 วาไรตี้บันเทิงทางโทรศัพท์ 

  หนึ่งในบริการข้อมูล ข่าวสาร และสาระความบันเทิงในรูปแบบเสียงจาก บริษัท สามารถ
  มัลติมีเดีย จำกัด บริการดังกล่าวเป็นบริการข้อมูลเสียงทางโทรศัพท์ (Audiotex) ด้วยระบบ
  IVR (Interactive Voice Response) ผ่านโครงข่ายของ ทีโอที ซึ่งบริษัท สามารถ
  มัลติมีเดีย จำกัดได้เข้าทำสัญญาร่วมดำเนินการให้บริการข้อมูลด้วยเสียงทางโทรศัพท์
  (Audiotex) กับทีโอที เมื่อวันที่ 29 กันยายน 2542 (รวมทั้งที่มีการแก้ไขเพิ่มเติม)
  โดยมีระยะเวลาการดำเนินการตามสัญญาเป็นระยะเวลา 15 ปี (ปี 2542 ถึง 2557)
  (ศึกษารายละเอียดเพิ่มเติมเกี่ยวกับสาระสำคัญของสัญญาร่วมดำเนินการฯ ดังกล่าว ระหว่าง
  บริษัท สามารถ มัลติมีเดีย จำกัด กับทีโอที ได้ในเอกสารแนบ 4:
  สรุปสาระสำคัญสัญญาที่เกี่ยวข้อง) ทั้งนี้ โดยรูปแบบการให้บริการด้วยเสียงทางโทรศัพท์
  (Audiotex) เป็นการให้บริการรับฟังข้อมูล ข่าวสาร
  และสาระความบันเทิงผ่านทางโทรศัพท์ตามกลุ่มเลขหมาย ดังนี้

  1900-190-000 ถึง 1900-190-099

  1900-190-100 ถึง 1900-190-199

  1900-111-000 ถึง 1900-111-699

  BUG 1900 นี้รองรับการใช้บริการได้ทั้งจากโทรศัพท์พื้นฐาน
  และโทรศัพท์เคลื่อนที่ทุกระบบเพียงกดหมายเลข 1900 ตามด้วยเลข 3
  หลักของบริษัทผู้ให้บริการและเลขรหัสรายการอีก 3 หลัก
  บริการจะเริ่มต้นด้วยการรับฟังคำแนะนำในการใช้บริการแล้วจึงเริ่มการรับฟังสาระความบันเทิงต่างๆ
  ได้ตามที่ต้องการ ซึ่งรูปแบบข้อมูลสาระบันเทิงที่ให้บริการในช่วงแรก ได้แก่ ข้อมูล สาระ ความรู้
  และความบันเทิงต่างๆ เช่น ข้อมูลการวิเคราะห์หุ้น สายด่วนผู้บริโภคกับ อย.
  การพยากรณ์ดวงชะตาชีวิตกับโหรพยากรณ์ชื่อดัง จัดอันดับหนังและเพลงฮิตติดชาร์ท
  เล่นเกมส์ชิงรางวัลคู่สำคัญของกีฬาโปรด

  BUG 1900 วาไรตี้บันเทิงทางโทรศัพท์ นำเสนอรูปแบบการให้บริการ 1900 ใหม่
  โดยแบ่งประเภทกลุ่มข้อมูลสาระความบันเทิงได้แก่ Chat, Entertainment, Horoscope,
  Consultancy, Information และ Sport นำเสนอการให้บริการสื่อสารข้อมูล ข่าวสาร
  และสาระความบันเทิง จำนวนมากกว่า 250 รายการทางโทรศัพท์
  ซึ่งเป็นการให้บริการข้อมูลทั้งในส่วนที่บริษัทผลิตขึ้นเอง
  รวมทั้งข้อมูลที่ได้ร่วมกับผู้ให้บริการข้อมูลจัดเตรียมข้อมูลขึ้น หรือที่ได้ร่วมกับสื่อโทรทัศน์ วิทยุ
  และสิ่งพิมพ์ต่างๆ ให้บริการรับฟังข้อมูลในรูปของเสียง
  นอกจากนี้ยังมีบริการขอรับข้อมูลเป็นเอกสาร
  หรือส่งข้อมูลผ่านทางเครื่องโทรสารในระบบอัตโนมัติ (Fax on Demand)
  หรือข้อมูลในรูปแบบของ Multimedia อื่นๆ โดยมี ขีดความสามารถในการรับลูกค้าได้สูง 720
  คู่สายในเวลาเดียวกัน

  อัตราค่าบริการในปัจจุบัน

  ------------------------------------ ----------------------------------
  การบริการ                             ค่าบริการ

  เกมส์                                 6 บาทต่อครั้ง

  ข้อมูลข่าวสาร                           9 -15 บาทต่อนาที

  ดาวน์โหลด                             15 บาทต่อนาที

  จัดอันดับ (Voting)                      3 – 9 บาทต่อครั้ง

  บันเทิง (Entertainment)                9 – 15 บาทต่อนาที

  ให้คำปรึกษา                            9 - 15 บาทต่อนาที

  บริการสาธารณะประโยชน์ทั่วไป              3 บาทต่อนาที

  บริการด้านสังคมและสุขภาพชีวิต              3 บาทต่อนาที
  ------------------------------------ ----------------------------------

-   BUG 1113 บริการข้อมูลและอำนวยความสะดวกทางโทรศัพท์

  การบริการข้อมูลในลักษณะผู้ช่วยเหลือส่วนบุคคล โดยการให้บริการด้านข้อมูลโดยพนักงานรับสาย
  (Live Agent) ที่อำนวยความสะดวกต่อการดำเนินชีวิตประจำวันของคนเมืองในปัจจุบัน
  ภายใต้ชื่อบริการ BUG 1113 โดยบริการ BUG 1113
  มีศูนย์บริการข้อมูลทางโทรศัพท์ที่ให้บริการข้อมูลในเชิงลึกที่ละเอียด ทันสมัย
  พร้อมคำแนะนำที่เป็นประโยชน์ตลอด 24 ชั่วโมง
  โดยมีพนักงานและหน่วยงานสนับสนุนในการเก็บรวบรวมข้อมูล
  เพื่อสร้างฐานข้อมูลขนาดใหญ่ครอบคลุมบริการหลากหลาย อาทิ ข้อมูล รายนามผู้ใช้โทรศัพท์
  ข้อมูลร้านอาหาร ภาพยนตร์ โรงแรม สถานที่ท่องเที่ยว สภาพอากาศ เป็นต้น
  นอกจากนี้ยังจัดให้บริการดาวน์โหลดริงโทน บริการส่งข้อความสั้นภาษาไทย (SMS)
  และบริการส่งคูปองส่วนลดให้แก่ผู้ใช้บริการโทรศัพท์ด้วย

  อัตราค่าบริการ BUG 1113 ในปัจจุบัน

  -----------------------------------------------------------------------
  การบริการ                            ค่าบริการ
  ----------------------------------- -----------------------------------
  ข้อมูลและข่าวสาร                       7 บาทต่อนาที

  โอนสาย                              7 บาทต่อนาที

  แฟกซ์ (Fax)                          7 บาทต่อนาที + 12 บาทต่อครั้ง

  ส่งข้อความภาษาไทย                     7 บาทต่อนาที + 3 บาทต่อครั้ง

  ดาวน์โหลดริงโทน                       7 บาทต่อนาที + 20-25 บาทต่อครั้ง

  ดาวน์โหลดรูปภาพ                       7 บาทต่อนาที + 20 บาทต่อครั้ง

  ดาวน์โหลดคูปองส่วนลด                   7 บาทต่อนาที + 10 บาทต่อครั้ง
  -----------------------------------------------------------------------

1.2) การให้บริการข้อมูลข่าวสารและสาระบันเทิงในรูปแบบข้อความ (Non-Voice)

-   BUG2mobile ให้บริการข้อมูลสาระบันเทิงผ่านทางโทรศัพท์เคลื่อนที่ในรูปแบบ Non-Voice
    เพื่อให้โทรศัพท์เคลื่อนที่สมบูรณ์แบบยิ่งขึ้น โดยบริษัทสามารถ มัลติมีเดีย จำกัด
    ให้บริการข้อมูลข่าวสารผ่านทางข้อความบนโทรศัพท์เคลื่อนที่ ไม่ว่าจะเป็นการดาวน์โหลดภาพ
    วีดีโอคลิป ริงโทน เกมส์ และข้อมูลอื่นๆ โดยใช้สื่อ Non-Voice ต่างๆ เช่น SMS, MMS,
    WAP SITE โดยมีอัตราค่าบริการเริ่มต้นตั้งแต่ 3 บาทจนถึง 100 บาทตามอัตราที่บริษัทกำหนด

-   i-Store ให้บริการข้อมูล
    ข่าวสารและสาระความบันเทิงผ่านเมนูที่ใช้งานได้สะดวกบนโทรศัพท์เคลื่อนที่ i-mobile
    ผ่านทางช่องทาง Application ที่ชื่อว่า i-Store และผ่านทาง WAP Site Gateway
    โดยแยกข้อมูลเป็นหมวดหมู่หลักๆ ดังนี้ เกมส์ กีฬา เพลง ดูดวง
    เพื่อให้ตรงตามความต้องการที่ใช้งานที่แตกต่างกัน

 ธุรกิจเว็บไซต์

ธุรกิจเว็บไซต์ในปัจจุบัน เป็นธุรกิจที่มีการให้ข้อมูลข่าวสาร สาระบันเทิงต่างๆ
ผ่านระบบอินเตอร์เน็ต ในปัจจุบันได้มีการนำข้อมูลจากระบบ Non-Voice
ที่มีอยู่เดิมมาทำการปรับปรุง พัฒนา
เพิ่มเติมรูปแบบให้เหมาะสมในด้านการส่งเสริมธุรกิจออนไลน์และเพื่อตอบรับธุรกิจบนอินเตอร์เน็ตที่ปัจจุบันมีผู้นิยมใช้สูงมากขึ้นอย่างรวดเร็วและต่อเนื่อง
โดยเฉพาะในเขตกรุงเทพฯและปริมณฑลมีมากถึง 16 ล้านคน ภายในระยะเวลา 2-3 ปี นับจากปี
2551-2553 และมีแนวโน้มที่ก้าวกระโดดอย่างมากในปี 2554

รูปแบบธุรกิจ

ธุรกิจประเภทเว็บไซต์ และออนไลน์มีเดีย มีแนวโน้มที่สูงมากขึ้น สาเหตุมาจากการใช้สื่อประเภท
Online Media นั้นมีโอกาสสูงที่ผู้บริโภคข่าวสารจะพบเห็นโฆษณามากถึง 16 ล้านคน
และยังเป็นการสื่อสารในรูปแบบ การสื่อสารสองทาง มีการโต้ตอบจากผู้ใช้ ทำให้สามารถรับรู้
และสัมผัสได้ถึงความต้องการของผู้บริโภค ได้รับการตอบรับสินค้าได้ดีกว่าสื่อประเภทอื่น
และต้นทุนในการผลิตน้อย ใช้เวลาในการผลิตไม่มาก ผู้ใช้งานสามารถเข้าถึงได้ตลอด 24 ชั่วโมง
และเข้าถึงได้ทุกๆ อุปกรณ์ ไม่ว่าจะเป็นคอมพิวเตอร์ แทปเล็ต โทรศัพท์เคลื่อนที่ อินเตอร์เน็ตทีวี
เป็นต้น

ตลาดออนไลน์ มีเดีย

ด้วยสาเหตุนี้ ทำให้บริษัทชั้นนำต่างๆ หันมาดำเนินธุรกิจโฆษณาออนไลน์มากขึ้น
และมีรายได้หลักจากการขายโฆษณาออนไลน์ เช่น บริษัทที่อยู่ในอันดับต้นๆ ของเมืองไทยอย่าง
Sanook.com, Kapook.com, Mthai.com, Pantip.com, Manager.co.th

ความแข็งแรงทางธุรกิจ

จุดเด่นในเชิงธุรกิจประเภทออนไลน์ จำเป็นต้องอาศัยปัจจัยสำคัญในการพัฒนา และ
การวางรากฐานของเทคโนโลยีที่ตอบรับกับจำนวนประชากรที่อยู่บนโลกออนไลน์ให้ได้ประสิทธิภาพ
ไม่ว่าจะเป็นเรื่องของ Hardware Software เทคโนโลยีทันยุคสมัย บุคคลากร
และการเรียนรู้ของบุคคลากร การวางแผนงาน การวางกลยุทธ์ทางการตลาด
ดังเว็บไซต์ยอดนิยมทั่วโลกสามารถรองรับการใช้งานได้จำนวนมหาศาล เช่น Google, Youtube,
Facebook และ Twitter

ในบริษัทชั้นนำที่ดำเนินธุรกิจประเภทนี้ จะเน้นการลงทุนเรื่องความพร้อมของเทคโนโลยี
และบุคคลากรเป็นส่วนสำคัญ ดังนั้นข้อได้เปรียบเรื่องเทคโนโลยี
และความพร้อมในการลงทุนเรื่องของระบบที่ได้มาตรฐาน รวดเร็วมีประสิทธิภาพ
ถือเป็นส่วนสำคัญของการทำการตลาดบนโลกธุรกิจออนไลน์มีเดีย

กลุ่มเนื้อหาและบริการ

รูปแบบการนำเสนอเนื้อหาบนเว็บไซต์แบ่งตามกลุ่มการใช้งานของผู้ใช้ดังต่อไปนี้

+-----------+----------------------+--------------------+-------------+
| เว็บไซต์    | ป                    | จุดเด่นและรูปแบบบริการ | ความนิยม     |
|           | ระเภทของข้อมูลที่ให้บริการ |                    |             |
+-----------+----------------------+--------------------+-------------+
| EDT       | ข้อมูล กิน ดื่ม เที่ยว      | - ข้อมูลข่าวสาร กิน ดื่ม | อันดับ 1      |
| guide.com | ที่มีข                  | เที่ยว               | หมวดข้อมูลส   |
|           | ้อมูลมากที่สุดในประเทศไทย |                    | ถานที่ท่องเที่ยว |
|           |                      | -                  |             |
|           |                      | ระ                 |             |
|           |                      | บบจองโรงแรมที่พนักแบบ |             |
|           |                      |                    |             |
|           |                      | Compare ราคาได้     |             |
+-----------+----------------------+--------------------+-------------+
| Horo      | ศูนย์รวมนักพยากรณ์ และ   | - ศูนย์รวมหมอดูทั่วไทย  | อันดับ 2      |
| world.com | การดูด                | (Wiki)             | หมวดดูดวง    |
|           | วงที่ใหญ่ที่สุดในประเทศไทย |                    |             |
|           |                      | -                  |             |
|           |                      | บริการดูดวงผ่านเว็บแคม |             |
|           |                      |                    |             |
|           |                      | -                  |             |
|           |                      | บริการฝากดวงให้หมอดู  |             |
|           |                      |                    |             |
|           |                      | -                  |             |
|           |                      | บริกา               |             |
|           |                      | รข้อมูลข่าวสารเรื่องดวง |             |
|           |                      |                    |             |
|           |                      | ทุกชนิด              |             |
+-----------+----------------------+--------------------+-------------+

+-----------+----------------------+--------------------+-------------+
| เว็บไซต์    | ป                    | จุดเด่นและรูปแบบบริการ | ความนิยม     |
|           | ระเภทของข้อมูลที่ให้บริการ |                    |             |
+-----------+----------------------+--------------------+-------------+
| Sh        | ให้บริการข้อมูลข่าวสาร    |   - ข้อมูลข่าวสารต่างๆ | อันดับ 3      |
| owded.com | และความบันเท          |   (กีฬา บันเทิง       | หมวดวิดีโอ    |
|           | ิงในรูปแบบอินโฟร์เทนเม้นท์ |   การเมือง          | และวาไรตี้    |
|           |                      |   อาชญากรรม        |             |
|           |                      |   เทคโนโลยี)        |             |
|           |                      |                    |             |
|           |                      |   -                |             |
|           |                      |                    |             |
|           |                      |  ความบันเทิง(ภาพยนตร์ |             |
|           |                      |   ทีวี ละครเพลง)     |             |
+-----------+----------------------+--------------------+-------------+
| Soi19.com | ธุรกิจ E-Commerce      |   -                | ติด 5        |
|           | แบบเต็มรูปแบบ          |                    | อันดับเว็บไซต์  |
|           | ในปัจจุบันเปิดให้ใช้งานเ   |  คูปองส่วนลดราคาพิเศษ | E-Commerce  |
|           | ฉพาะส่วนที่เป็นคูปองส่วนลด |   50-90%           | ภา          |
|           | ราคาลดพิเศษ 50-90%    |                    | ยในระยะเวลา |
|           |                      |   - Storefront     | 6 เดือน      |
|           |                      |   (บริการสร้างหน้า    |             |
|           |                      |                    |             |
|           |                      | ร้านด้วยตนเองในรูปแบบ |             |
|           |                      |   E-Commerce       |             |
|           |                      |   สำเร็จรูป)         |             |
|           |                      |                    |             |
|           |                      |   - Bid & Bid      |             |
|           |                      |   Reverse          |             |
|           |                      |                    |             |
|           |                      |   - Classified     |             |
|           |                      |   Webboard         |             |
|           |                      |                    |             |
|           |                      |   - 2^(nd) Hand    |             |
|           |                      |   Community        |             |
+-----------+----------------------+--------------------+-------------+

 2. การจัดหาผลิตภัณฑ์หรือบริการ

  ข้อมูล ข่าวสาร และสาระความบันเทิงต่างๆ (Contents)
  ที่บริษัทนำเสนอร่วมไปกับการจำหน่ายโทรศัพท์เคลื่อนที่นั้นเป็นการสั่งซื้อมาจากบริษัท สามารถ
  มัลติมีเดีย จำกัด ซึ่งเป็นผู้ผลิตและพัฒนา Contents (Content Provider)
  และบางส่วนเป็นการสั่งซื้อจากพันธมิตรทางธุรกิจทั่วไป ผู้ผลิตและพัฒนา Contents อื่นๆ

เนื่องจากรูปแบบของการให้บริการข้อมูล ข่าวสาร และสาระความบันเทิงของบริษัท สามารถ มัลติมีเดีย จำกัด เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ อาชีพ และรูปแบบวิถีชีวิตที่แตกต่างกันออกไป เพื่อให้การนำเสนอบริการตรงกับความต้องการของผู้ใช้บริการมากที่สุด บริษัท สามารถ มัลติมีเดีย จำกัด จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มาซึ่งข้อมูลที่ทันสมัย มีความหลากหลาย อีกทั้งการคัดสรรผู้ดำเนินรายการที่มีความรู้ ความเชี่ยวชาญเข้ามาให้คำแนะนำในเรื่องต่างๆ ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ ในอัตราที่แล้วแต่จะตกลงกัน โดยในปัจจุบันบริษัท สามารถ มัลติมีเดีย จำกัด มีการจัดหาข้อมูลโดยทีมงานของบริษัทเองในส่วนที่รวบรวมจัดเก็บเอง และจากผู้ให้บริการภายนอกที่มีความชำนาญเฉพาะด้าน ตลอดจนรวบรวมข้อมูลจากพันธมิตรทางธุรกิจต่างๆ ทั้งนี้ เนื้อหาข้อมูล ข่าวสาร และสาระความบันเทิงต่างๆ แบ่งออกเป็น 6 กลุ่มหลัก ดังนี้

1. Sport ให้บริการข้อมูลเชิงลึกเกี่ยวกับกีฬา เช่น ตารางการแข่งขัน ผลการแข่งขัน
สนามแข่งขัน ข่าวสารเกี่ยวกับแวดวงกีฬา เป็นต้น

2. Game ให้บริการเกมส์โดยผ่านบริการข้อมูลด้วยเสียง (Audiotex) เช่น 1900 เกมส์
ดาวน์โหลดเกมส์อินเตอร์แอคทีฟ และเกมส์ออนไลน์ผ่านโทรศัพท์เคลื่อนที่ ซึ่งมีทั้งเกมส์ที่บริษัท
สามารถ มัลติมีเดีย จำกัด เป็นผู้พัฒนาเอง
และพันธมิตรที่เชี่ยวชาญทางด้านเกมส์ทั้งในและต่างประเทศ

3. Entertainment เป็นกลุ่มที่ให้บริการข้อมูลเชิงลึกทางด้านบันเทิง เช่น เพลง วีดีโอ
ภาพยนตร์ และ Mobile Fashion เช่น Ring Tone, Logo, Picture Message, Screen
Saver และข้อมูลบันเทิงยามค่ำคืน เช่น ผับ บาร์ คาราโอเกะ เป็นต้น

4. Lifestyle ให้บริการข้อมูลในเชิงลึกเกี่ยวกับชีวิตประจำวัน เช่น ร้านอาหาร โรงแรม
บริษัททัวร์ แพ็คเกจทัวร์ ช้อปปิ้ง ส่วนลดร้านค้า Massage & Spa เป็นต้น

5. News & Information เป็นกลุ่มที่ให้บริการข้อมูลเกี่ยวกับหมายเลขโทรศัพท์พื้นฐาน และข้อมูล
ข่าวสารต่างๆ ที่เป็นประโยชน์ต่อสาธารณชน ได้แก่ ข้อมูลหุ้น ข้อมูลสายการบินและตารางการบิน
รายงานอากาศ รายงานจราจร อัตราดอกเบี้ย อัตราแลกเปลี่ยน ราคาทองคำ
และข้อมูลเกี่ยวกับการติดต่อหน่วยงานราชการต่างๆ ข้อมูลสถานทูต ข้อมูลสถานที่ท่องเที่ยว เป็นต้น

6.  Consultancy ให้บริการข้อมูลทางด้านการให้คำปรึกษา
    คำแนะนำโดยผู้เชี่ยวชาญเฉพาะด้านโดยบริการ 1900 เช่นบริการทางด้านการแพทย์ จิตวิทยา
    การดูแลเกี่ยวกับความสวยงาม เพศศึกษา
    และโหราศาสตร์จากโหรที่มีชื่อเสียงที่สุดในประเทศไทย

  ข้อมูลข้างต้นมีการจัดเก็บรวบรวมทั้งในรูปแบบของตัวอักษร ภาพนิ่ง ภาพเคลื่อนไหว
  เพื่อรองรับกับช่องทางการจัดจำหน่าย และเทคโนโลยีที่เปลี่ยนแปลงไปในอนาคตด้วย

3. การตลาด

 1) การตลาดและช่องทางการจัดจำหน่าย

  จากการวางตำแหน่งทางการตลาดของบริษัท สามารถ มัลติมีเดีย จำกัด
  ที่เน้นช่องทางการนำข้อมูล ข่าวสาร และสาระความบันเทิงสู่กลุ่มลูกค้าที่เป็นสื่อ 2 ทาง
  (Interactive Media)
  โดยผ่านช่องทางสื่อโทรคมนาคมที่หลากหลายไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

1. ช่องทางบริการข้อมูลด้วยเสียง (Audiotex) ภายใต้แบรนด์ BUG 1900

2. ช่องทางเจ้าหน้าที่รับสาย (Call Center) ภายใต้แบรนด์ BUG 1113

3. ช่องทาง Multimedia ภายใต้แบรนด์ BUG2Mobile

  4. ช่องทางผ่านโทรศัพท์เคลื่อนที่ i-mobile ภายใต้แบรนด์ i-Link

  5. ช่องทางผ่านเว็บไซต์ภายใต้แบรนด์ Showded, Edt guide, Soi19, Horoworld

  6. ช่องทางผ่านหน้าร้านค้าภายใต้แบรนด์ HoroWorld

 2) กลุ่มลูกค้าเป้าหมาย

  กลุ่มลูกค้าเป้าหมายในสายธุรกิจข้อมูลข่าวสารและสาระความบันเทิง

+-------------+--------------------------------------------------------+
| แบรนด์       | กลุ่มเป้าหมาย                                             |
+=============+========================================================+
| BUG 1113    | กลุ่มคนทำงาน อายุ 21 - 40 ปี อาศัยอยู่ในกรุงเทพฯ ปริมณฑล        |
|             | และเมืองใหญ่                                             |
+-------------+--------------------------------------------------------+
| BUG 1900    | กลุ่มเป้าหมายหลัก : กลุ่มวัยรุ่นชายอายุ 15 - 35 ปี                |
|             | อาศัยอยู่ในกรุงเทพฯ และ เมืองใหญ่ ที่ชอบกีฬาเป็นพิเศษ             |
|             |                                                        |
|             | : กลุ่มแม่บ้านอายุ 30-60 ปี ที่สนใจในโหราศาสตร์                 |
|             |                                                        |
|             | กลุ่มเป้าหมายรอง : กลุ่มวัยรุ่นอายุ 15 - 21 ปี อาศัยอยู่ในกรุงเทพฯ   |
|             | และเมืองใหญ่                                             |
+-------------+--------------------------------------------------------+
| BUG2Mobile  | กลุ่มวัยรุ่นและคนทำงานอายุ 15 - 35 ปี อาศัยอยู่ในกรุงเทพฯ         |
|             | และเมืองใหญ่ เป็นกลุ่มคนรุ่นใหม่ชอบความทันสมัย และสนใจในเทคโนโลยี |
+-------------+--------------------------------------------------------+

  กลยุทธ์การตลาด

1. คิดค้นและพัฒนาการให้บริการด้วยเทคโนโลยีที่นำสมัย และง่ายต่อการใช้งาน

2. นำเสนอเนื้อหาสาระข้อมูลใหม่ และทันสมัย
เพื่อให้ตรงกับความต้องการของผู้บริโภคในแต่ละกลุ่ม อย่างดีที่สุด

3. พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง
และมีความเชี่ยวชาญในข้อมูลเฉพาะด้าน เพื่อสร้างความแตกต่างให้กับบริการข้อมูลประเภทต่างๆ

4. ประสานงานกิจกรรมทางการตลาดอย่างใกล้ชิดกับบริษัทในเครือ ได้แก่ การให้บริการ
Content บนโทรศัพท์เคลื่อนที่ i-mobile ผ่านบริการ i-Link เป็นต้น

5. การขยายธุรกิจไปยังต่างประเทศ โดยเริ่มต้นจากประเทศที่ทางบริษัท ไอ-โมบาย
อินเตอร์เนชั่นแนล จำกัด มีการทำการตลาดอยู่ และมีแนวโน้มการเติบโตสูง อาทิ มาเลเซีย
อินโดนีเซีย และเวียดนาม เป็นต้น

4. สภาวะการแข่งขันโดยรวมของธุรกิจ

  1) ธุรกิจให้บริการในรูปของเสียง (Voice) ด้วยระบบ (Audiotex)

ปัจจุบันผู้ประกอบธุรกิจด้านการให้บริการข้อมูลด้วยเสียง (Audiotex) ในประเทศไทย
มีจำนวนทั้งสิ้น 10 บริษัท ซึ่งในกลุ่มธุรกิจนี้ บริษัท สามารถ มัลติมีเดีย จำกัด
เป็นผู้นำในตลาดมีส่วนแบ่งการตลาดสูงสุดเป็นประมาณร้อยละ 80 ของมูลค่าตลาดโดยรวม
นอกจากนี้ บริษัท สามารถ มัลติมีเดีย จำกัด ยังเป็นผู้ให้บริการข้อมูลด้วยเสียง (Audiotex)
รายเดียวที่ให้ความสำคัญในการสร้างตราสินค้า BUG1900 มีนำเสนอรูปแบบการให้บริการที่แตกต่าง
ซึ่งสามารถสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง
(Audiotex) รายอื่นๆ จากการวางตำแหน่งทางการตลาดของบริษัท สามารถ มัลติมีเดีย จำกัด
ในการเน้นช่องทางการนำเสนอข้อมูล ข่าวสาร
และสาระความบันเทิงที่มีความหลากหลายและเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับผู้ประกอบธุรกิจเดียวกันรายอื่น

 2) ธุรกิจให้บริการในรูปของเสียง (Voice) ผ่านเจ้าหน้าที่รับสายหรือ Information Call Center มีผู้ให้บริการได้แก่ BUG 1113 ของบริษัท สามารถ มัลติมีเดีย จำกัด บริการ 1133 ของบริษัท ทีโอที จำกัด (มหาชน) บริการ 1188 ของบริษัท เทเลอินโฟ มีเดีย จำกัด 

 3) ธุรกิจการให้บริการในรูปของข้อความหรือภาพ (Non-Voice) ได้แก่ BUG2Mobile ของบริษัท สามารถ มัลติมีเดีย จำกัด Shinee, N-Content, Mobiclub และ Siam2you เป็นต้น

5. แนวโน้มอุตสาหกรรม

  จากการที่ประเทศไทยเริ่มเข้าสู่เทคโนโลยีโทรศัพท์เคลื่อนที่ 3G นั้น
  จะส่งผลดีโดยตรงต่อการให้บริการประเภทข่าวสารและบันเทิง (Content) รวมทั้ง
  Application บนโทรศัพท์เคลื่อนที่เป็นอย่างมาก
  เนื่องจากความเร็วในการเข้าใช้บริการอินเตอร์เน็ตผ่านโทรศัพท์เคลื่อนที่ (Mobile
  Internet) ของเทคโนโลยี 3G เหนือกว่าเทคโนโลยี 2G เป็นอย่างมาก
  โดยได้มีการคาดการณ์ว่าการมาของเทคโนโลยี 3G จะทำให้มูลค่าตลาดของบริการประเภท
  Content และ Application สูงขึ้นอย่างต่อเนื่องแบบก้าวกระโดด
  จากเหตุการณ์ดังกล่าวบริษัทได้เล็งเห็นถึงโอกาสทางธุรกิจ โดยบริษัทได้มีการวิจัยและพัฒนา
  Content และ Application ต่างๆ ต่อยอดจากธุรกิจการให้บริการ Content และ
  Application ในปัจจุบันที่ให้บริการอยู่ในระบบ 2G
  เพื่อให้สามารถรองรับกับการใช้งานบนระบบ 3G
  เพื่อเป็นการรักษาส่วนแบ่งทางการตลาดเดิมและขยายการให้บริการเข้าสู่ตลาดใหม่ไปพร้อมกัน
  ซึ่งจะนำมาซึ่งความยั่งยืนด้านรายได้จากการให้บริการของบริษัทในอนาคต

สายธุรกิจต่างประเทศ (International Business)

1. ลักษณะผลิตภัณฑ์หรือบริการ

  จำหน่ายโทรศัพท์เคลื่อนที่และโทรศัพท์เคลื่อนที่ รวมทั้งการจำหน่ายอุปกรณ์เสริม
  ดำเนินการโดยบริษัท ไอ-โมบาย อินเตอร์เนชั่นแนล จำกัด
  และบริษัทในกลุ่มซึ่งจัดตั้งขึ้นในประเทศนั้นๆ ที่จัดตั้งแล้วได้แก่ประเทศมาเลเซีย และอินโดนีเซีย
  สายธุรกิจต่างประเทศนี้ เริ่มดำเนินการในปี 2547
  โดยนำรูปแบบการดำเนินธุรกิจที่ประสบความสำเร็จในประเทศไทยซึ่งได้แก่การจำหน่ายโทรศัพท์เคลื่อนที่พร้อมการให้บริการข้อมูล
  สาระความบันเทิงขยายสู่ตลาดต่างประเทศ โดยเริ่มดำเนินธุรกิจในประเทศที่ Axiata Group
  Berhad ซึ่งเป็นผู้ถือหุ้นของบริษัท และเป็นผู้ให้บริการโทรคมนาคมในประเทศมาเลเซีย
  และหลายประเทศในแถบเอเชีย มีโครงข่ายการให้บริการโทรศัพท์เคลื่อนที่

2. การจัดหาผลิตภัณฑ์หรือบริการ

บริษัท ไอ-โมบาย อินเตอร์เนชั่นแนล จำกัด ได้นำโทรศัพท์เคลื่อนที่ยี่ห้อ i-mobile ที่ประสบความสำเร็จในประเทศไทยมาจัดจำหน่ายในประเทศต่าง ๆ โดยใช้กลยุทธ์ในการจัดจำหน่ายร่วมกับข้อมูล ข่าวสารและสาระความบันเทิง โดยบริษัทจะได้รับประโยชน์จากการเจรจาต่อรองจำนวนการสั่งซื้อจากผู้ผลิตในระดับภูมิภาค ซึ่งเป็นการบริหารต้นทุนทางธุรกิจได้อย่างมีประสิทธิภาพ และสามารถกำหนดราคาขายให้เป็นที่ดึงดูดใจสำหรับผู้บริโภค นอกจากนี้ ยังอยู่ระหว่างการเจรจากับผู้ผลิตโทรศัพท์เคลื่อนที่รายสำคัญต่างๆ เพื่อเป็นตัวแทนจำหน่ายโทรศัพท์เคลื่อนที่ชั้นนำทั้งในระดับภูมิภาคและระดับท้องถิ่น ส่วนการให้บริการข้อมูล ข่าวสารและสาระความบันเทิง ได้มีการนำเอาข้อมูลในประเทศไทยบางส่วน และจัดหาข้อมูลเพิ่มเติมในท้องถิ่นของประเทศต่างๆ และระดับภูมิภาคจากผู้ให้บริการข้อมูลในประเทศนั้นๆ 

3. การตลาดและสภาวะการแข่งขันโดยรวมของธุรกิจ

  บริษัทได้เข้าไปทำการตลาดในต่างประเทศ ได้แก่ มาเลเซีย อินโดนีเซีย กัมพูชา ลาว และพม่า
  โดยได้รับความร่วมมือเป็นอย่างดีจาก Axiata Group Berhad
  ซึ่งเป็นผู้ให้บริการโทรศัพท์เคลื่อนที่ระดับภูมิภาค ประเทศที่บริษัทได้เข้าไปทำการตลาดนั้น
  ส่วนใหญ่จะเป็นตลาดเกิดใหม่ (Emerging market)
  ที่มีอัตราการเติบโตของตลาดโทรศัพท์เคลื่อนที่ ในระดับสูง
  และมีความต้องการของตลาดในลักษณะที่คล้ายคลึงกับตลาดในประเทศ

 ประเทศมาเลเซีย

  การตลาดและสภาวะการแข่งขันในประเทศมาเลเซียคล้ายกับประเทศไทย
  กล่าวคือมีอัตราการเติบโตของตลาดโทรศัพท์เคลื่อนที่เพื่อทดแทนสูงกว่าตลาดโทรศัพท์เคลื่อนที่ของผู้ใช้บริการใหม่
  ซึ่งมีการเติบโตแบบชะลอตัว อย่างไรก็ดีมีการเปิดให้บริการเครือข่ายในยุคที่ 3 (3G) ตั้งแต่ปี
  2548 ที่ผ่านมา โดยบริษัทได้เข้าไปทำตลาดร่วมกับ Celcom
  ซึ่งเป็นผู้ให้บริการโทรศัพท์เคลื่อนที่ชั้นนำของประเทศ และเป็นบริษัทที่ Axiata Group Berhad
  ลงทุนอยู่ทั้งในส่วนของโทรศัพท์เคลื่อนที่ระบบ GSM
  และโทรศัพท์เคลื่อนที่ที่รองรับระบบเครือข่ายในยุคที่ 3 (3G)

-   ประเทศอื่นๆ

  ในปี 2552 ที่ผ่านมาบริษัทได้เข้าไปทำการตลาดในประเทศต่างๆ ในภูมิภาคเช่น อินโดนีเซีย
  ลาว และกัมพูชา โดยได้รับความร่วมมืออย่างดีจากผู้ให้บริการโทรศัพท์เคลื่อนที่ในแต่ละประเทศที่
  Axiata Group Berhad ลงทุนอยู่ โดยในแต่ประเทศที่บริษัทได้เข้าไปทำการตลาดนั้น
  มีการคาดการณ์อัตราการเติบโตของตลาดโทรศัพท์เคลื่อนที่ในระดับที่สูง